《见菊花呈诸名胜》
宋代·张九成

勿谓重阳把一枝，嗟予何限古人思。
灵均自著离骚日，元亮长歌归去时。
未晓只疑犹泫露，开门忽见满疏篱。
要呼四海平生友，来醉花前金屈卮。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。